Lukas 12:13-21 – NG Gemeente Pinelands
Posted on 4 Aug, 2019 5 Aug, 2019 by Pinelands NG Kerk
CategoriesKoninkrykstyd, Nagmaal, Nuwe Testament TagsLukas
Previous PostPrevious Lukas 11:1-13
Next PostNext Hebreërs 11:1-3; 8-16 ‘Verbreek die kringloop van haat,’ sê Ardern op gedenkdag | Netwerk24
“Ek wil nie ’n hart soos ’n vulkaan hê nie. ’n Vulkaan het toorn en woede, dit het nie vrede nie. Ek wil ’n hart hê wat vol liefde en omgee en genade is.”
So het Farid Ahmed, ’n oorlewende van die moskee-aanvalle in Christchurch, Nieu-Seeland, Vrydag op ’n nasionale gedenkdag vir die slagoffers gesê, berig CNN.
Ahmed se vrou is doodgeskiet.
“Waarskynlik het hy (die aanvaller) in sy lewe deur lyding gegaan en kon hy dit nie konstruktief verwerk nie. Ek ondersteun nie die verkeerde ding wat hy gedoen het nie, maar ek kan dit nie ontken dat hy as mens my broer is nie.”
Oorlewendes, godsdiens- en burgerlike leiers het Vrydag een vir een kans gekry om te praat nadat hulle in Nieu-Seeland se drie amptelike tale – Engels, Maori en gebaretaal – voorgestel is.
Die sanger Yusuf Islam, voorheen bekend as Cat Stevens en deesdae net as Yusuf, het sy treffers “Peace Train” en “Don’t Be Shy” gesing.
Jacinda Ardern, premier van Nieu-Seeland, is staande verwelkom op die diens wat Ko Tatou, Tatou, We Are One genoem is en naby die Al Noor-moskee in Hagley Park gehou is.
“Rassisme bestaan, maar dit is nie hier welkom nie,” het Ardern volgens The Guardian gesê.
“Die wêreld is vasgevang in ’n haatlike kringloop van ekstremisme wat ekstremisme voortbring, en dit moet beëindig word. Ons kan nie hierdie kwessies alleen konfronteer nie, die antwoord lê in ons menslikheid,” het Ardern gesê.
“Ons elkeen het die krag – in ons woorde, in ons optrede, in ons daaglikse dade van welwillendheid. Laat dit die nalatenskap van 15 Maart wees.”
Sy het ’n maori-mantel aangehad en het gepraat met ’n gebaretaal-tolk langs haar.
“Ons is nie immuun teen die virusse van haat of vrees nie, maar ons kan die nasie wees wat die kuur daarvoor ontdek. So elkeen van ons wat hiervandaan gaan, het werk om te doen,” het Ardern volgens Japan Today aan die sowat 20 000 mense gesê.
Sjeik Muhamad Shaakir Ismail het ’n beroep op alle Nieu-Seelanders van alle kulture gedoen om proaktief te wees om mekaar te probeer verstaan.
“Ons moskees, sinagoges, kerke en religieuse sentrums moet befonds word sodat mense daar kan ingaan en hoor oor die geloof en die mense leer ken.”
Die All Black-rugbyspeler Sonny Bill Williams het gesê hy is hartseer oor hoe min mense geweet het van Islam voor die tragedie. Hy voel aangespoor deur die deernis en empatie wat nou gewys word, berig Radio New Zeeland.
“Laat ons mekaar liefhê soos in die afgelope weke. Laat ons die lig wees wat in die stormwater vir die res van die wêreld skyn om te wys hoe om dit te doen,” het Williams gesê.
Meer oor: Jacinda Ardern | Christchurch-Aanvalle | Moskee